stanford-oval/wikipedia huggingface dataset:
2002 หน่วยเฉพาะกิจ พันธุ์ฆ่าผี
เบื้องหลังและความสำเร็จ

2002 นับได้ว่าเป็นภาพยนตร์ที่ล้มเหลวทางรายได้เมื่อเข้าฉาย โดยทำรายได้ไปเพียงแค่ 7,984,660 เหรียญฮ่องกงเท่านั้น แต่ทว่าได้รับเสียงวิจารณ์ไปในทางที่ดี ด้วยมีหลากหลายอารมณ์ทั้งตลก โรแมนติก สนุก และแฟนตาซี และทำให้วิลสัน ยิป ผู้กำกับที่มีผลงานล้มเหลวมาหลายเรื่องก่อนหน้านั้น ได้มีชื่อเสียงขึ้นมา
ภาพยนตร์ได้ฉายทางโทรทัศน์ทางช่อง 7 ในวันพุธที่ 29 กุมภาพันธ์ พ.ศ. 2555 เวลา 08.25 น.
และกลับมาฉายใหม่อีกครั้งทางช่อง 3ในวันเสาร์ที่ 22 กุมภาพันธ์ พ.ศ. 2567 เวลา 22.25 น.
แหล่งข้อมูลอื่น

เว็บไซต์อย่างเป็นทางการ เก็บถาวร 2012-03-30 ที่ เวย์แบ็กแมชชีน
2002 ที่อินเทอร์เน็ตมูวีเดตาเบส
ประเทศอิหร่านในเวิลด์เกมส์

| ประเทศอิหร่าน ในเวิลด์เกมส์ |
| --- | --- |

รหัสประเทศ: IRN
เหรียญ อันดับ 15:  ทอง 2 เงิน 3 ทองแดง 4 รวม 9 
การเข้าร่วมแข่งขันเวิลด์เกมส์ (ภาพรวม)
1981 1985 1989 1993 1997 2001 2005 2009 2013 2017 2022
ประเทศอิหร่าน ชื่ออย่างเป็นทางการคือ สาธารณรัฐอิสลามอิหร่าน ได้เข้าร่วมการแข่งขันเวิลด์เกมส์ตั้งแต่เวิลด์เกมส์ 1993
ตารางเหรียญรางวัล

ดูเพิ่ม: สรุปเหรียญรางวัลเวิลด์เกมส์ตลอดกาล
ตารางเหรียญรางวัล > เหรียญรางวัลตามการแข่งขัน

| การแข่งขัน | ทอง | เงิน | ทองแดง | รวม | อันดับ |
| --- | --- | --- | --- | --- | --- |
1981–1989: ไม่ได้เข้าร่วมแข่งขัน
| 1993 1993 เฮก | 0 | 0 | 1 | 1 | 45 |
| 1997 1997 ลาห์ตี | 0 | 0 | 1 | 1 | 44 |
| 2001 2001 อากิตะ | 0 | 0 | 0 | 0 | 1000 !— |
 2005 ดุยส์บวร์ก: ไม่ได้เข้าร่วมแข่งขัน
| 2009 2009 เกาสง | 0 | 0 | 0 | 0 | 1000 !— |
| 2013 2013 กาลี | 0 | 1 | 1 | 2 | 50 |
| 2017 2017 วรอตสวัฟ | 2 | 8 | 1 | 11 | 24 |
 2022 เบอร์มิงแฮม: ไม่ได้เข้าร่วมแข่งขัน
| รวม | 2 | 9 | 4 | 15 |  |
ตารางเหรียญรางวัล > เหรียญรางวัลตามกีฬา

| กีฬา | ทอง | เงิน | ทองแดง | รวม |
| --- | --- | --- | --- | --- |
|  ยิงธนู  | 0 | 1 | 0 | 1 |
|  กีฬาคิว  | 0 | 0 | 1 | 1 |
|  ยิวยิตสู  | 0 | 2 | 1 | 3 |
|  คาราเต้  | 1 | 4 | 2 | 7 |
|  มวยไทย  | 0 | 2 | 0 | 2 |
|  ปีนหน้าผา  | 1 | 0 | 0 | 1 |
| รวม | 2 | 9 | 4 | 15 |
ช่อง 7HD

| --- | --- |
ตราสัญลักษณ์ที่เริ่มใช้ตั้งแต่เดือนเมษายน พ.ศ. 2557
ประเทศ: ไทย
พื้นที่แพร่ภาพ: ประเทศไทย
เครือข่าย: สถานีโทรทัศน์/สถานีวิทยุ ช่องโทรทัศน์ภาคพื้นดินระบบดิจิทัลประเภทบริการธุรกิจระดับชาติ
คำขวัญ: ช่อง 7HD ทีวีเพื่อคุณ (คำขวัญหลัก) (ช่อง 7 สี ทีวีเพื่อคุณ)  ดูทีวีกด 35 สดออนไลน์ Bugaboo.TV   (ใช้ในการประชาสัมพันธ์ช่องทางการรับชม)
สำนักงานใหญ่: 998/1 ซอยพหลโยธิน 18/1 (ร่วมศิริมิตร) ถนนพหลโยธิน แขวงจอมพล เขตจตุจักร กรุงเทพมหานคร 10900
แบบรายการ
ภาษา: ไทย
ระบบภาพ: 1080i (16:9 ภาพคมชัดสูง) 1080p (ออนไลน์)
ความเป็นเจ้าของ
เจ้าของ: บริษัท กรุงเทพโทรทัศน์และวิทยุ จำกัด
บริษัทแม่: แกรนด์ คาแนล แลนด์
บุคลากรหลัก: กฤตย์ รัตนรักษ์ ประธานกรรมการ สรรสฤษดิ์ เย็นบำรุง รองประธานกรรมการ พัฒนพงค์ หนูพันธ์ กรรมการผู้จัดการ
ประวัติ
เริ่มออกอากาศ: เฉพาะระบบแอนะล็อก: 27 พฤศจิกายน พ.ศ. 2510 (57 ปี) ระบบดิจิทัลภาคพื้นดิน: 25 เมษายน พ.ศ. 2557 (10 ปี) ระบบดาวเทียมเคเบิลทีวีและดิจิทัล 2 ธันวาคม พ.ศ. 2558 (9 ปี)
ยุติออกอากาศ: เฉพาะระบบแอนะล็อก: 15 มิถุนายน พ.ศ. 2561 (50 ปี 200 วัน)
ชื่อเดิม: สถานีโทรทัศน์สีกองทัพบกช่อง 7 (2510 - 2561)
ลิงก์
เว็บไซต์: www.ch7.com
ออกอากาศ

ภาคพื้นดิน
ดิจิทัล: ช่อง 35 (มักซ์#2 : ททบ.)
เคเบิลทีวี
ช่อง 35
ทีวีดาวเทียม
ไทยคม 6 C-Band: 4080 H 30000
ไทยคม 8 KU-Band: 11680 H 30000
ไชนาแซท 12 C-Band: 3830 V 4500
ทรูวิชั่นส์: ช่อง 35
กู๊ด ทีวี: ช่อง 35
ทั่วไป: ช่อง 35
สื่อสตรีมมิง
Ch7: ชมรายการสด
 
ช่อง 7 เอชดี (ช่อง 7 HD; ชื่อเดิม: สถานีโทรทัศน์สีกองทัพบกช่อง 7) เป็นสถานีโทรทัศน์ภาคพื้นดินภาพสีแห่งแรกในเอเชียตะวันออกเฉียงใต้ และเป็นสถานีโทรทัศน์แห่งที่ 3 ของประเทศไทย ดำเนินกิจการโดย บริษัท กรุงเทพโทรทัศน์และวิทยุ จำกัด โดยการดำเนินการออกอากาศในระบบแอนะล็อกนั้นอยู่ภายใต้สัญญาสัมปทานกับกองทัพบก แต่ในระบบดิจิทัลดำเนินการภายใต้ใบอนุญาตจาก กสทช. ดังเช่นผู้เข้าประมูลทีวีดิจิทัลรายอื่น ๆ ทั่วไป เริ่มแพร่ภาพเมื่อวันที่ 27 พฤศจิกายน พ.ศ. 2510 ในระบบวีเอชเอฟ ออกอากาศภาพขาวดำทางช่องสัญญาณที่ 9, ภาพสีทางช่องสัญญาณที่ 7 และตั้งแต่วันที่ 25 เมษายน พ.ศ. 2557 ออกอากาศคู่ขนานในระบบดิจิทัลความละเอียดสูงทางช่องหมายเลข 35 จนถึงปัจจุบัน มีกฤตย์ รัตนรักษ์ เป็นประธานกรรมการบริษัท และพัฒนพงค์ หนูพันธ์ เป็นกรรมการผู้จัดการ
ประวัติการออกอากาศ > การยุติการออกอากาศโทรทัศน์ระบบแอนะล็อก

สถานีโทรทัศน์สีกองทัพบกช่อง 7 ได้กำหนดการยุติการออกอากาศโทรทัศน์ระบบแอนะล็อก ก่อนสัญญาสัมปทานจะสิ้นสุดลง (สัมปทาน 25 ปี ตั้งแต่ปี พ.ศ. 2541 ไปจนถึงปี พ.ศ. 2566) ตั้งแต่วันที่ 15 มิถุนายน พ.ศ. 2560 โดยบีบีทีวีเห็นถึงความจำเป็นในการยุติการออกอากาศระบบแอนะล็อกเพื่อลดต้นทุนในการส่งสัญญาณ ประกอบกับโครงข่ายโทรทัศน์ภาคพื้นดินระบบดิจิทัลที่ช่อง 7HD เช่าใช้ร่วมกับ ททบ. ในฐานะเจ้าของอุปกรณ์รวมส่งสัญญาณ ให้บริการครอบคลุมทั่วประเทศแล้ว โดยเริ่มต้นตั้งแต่วันที่ 1 สิงหาคม พ.ศ. 2560 ใน 8 สถานี และวันที่ 31 ธันวาคม พ.ศ. 2560 ใน 11 สถานี และยุติการออกอากาศระบบแอนะล็อกโดยสมบูรณ์จากสถานีกรุงเทพมหานครในวันที่ 15 มิถุนายน พ.ศ. 2561 พร้อมกับสถานีอื่น ๆ อีก 18 สถานี (ดูในหัวข้อ สถานีถ่ายทอดสัญญาณ) ทั้งนี้ พันธะผูกพันต่าง ๆ กับกองทัพบกในฐานะคู่สัญญาสัมปทานยังคงมีอยู่จนกระทั่งหมดสัญญาสัมปทาน
สถานีถ่ายทอดสัญญาณ

สถานีโทรทัศน์สีกองทัพบกช่อง 7 เริ่มดำเนินการจัดตั้งสถานีถ่ายทอดสัญญาณระบบแอนะล็อกในส่วนภูมิภาคมาตั้งแต่ปี พ.ศ. 2516 นับจนถึงวันที่ 16 มิถุนายน พ.ศ. 2561 ซึ่งยุติระบบแอนะล็อก มีจำนวนทั้งสิ้น 37 สถานีส่ง ดังต่อไปนี้
| --- | --- |
 ***กรุงเทพมหานคร - วีเอชเอฟ ช่อง 7 ภาคเหนือ ***จังหวัดเชียงใหม่ - วีเอชเอฟ ช่อง 7  ***จังหวัดเชียงราย - วีเอชเอฟ ช่อง 6  **จังหวัดลำปาง - วีเอชเอฟ ช่อง 12  **จังหวัดแม่ฮ่องสอน - วีเอชเอฟ ช่อง 8 **อำเภอปาย - วีเอชเอฟ ช่อง 8  **อำเภอแม่สะเรียง - วีเอชเอฟ ช่อง 8  **จังหวัดแพร่ - วีเอชเอฟ ช่อง 2 ภาคกลาง **จังหวัดนครสวรรค์ - วีเอชเอฟ ช่อง 12  *จังหวัดสุโขทัย - วีเอชเอฟ ช่อง 5 ภาคตะวันออกเฉียงเหนือ ***จังหวัดนครราชสีมา - วีเอชเอฟ ช่อง 12  **จังหวัดบุรีรัมย์ - วีเอชเอฟ ช่อง 3  ***จังหวัดขอนแก่น - วีเอชเอฟ ช่อง 5  ***จังหวัดเลย - วีเอชเอฟ ช่อง 8  ***จังหวัดอุดรธานี - วีเอชเอฟ ช่อง 3  ***จังหวัดหนองคาย - วีเอชเอฟ ช่อง 4  ***จังหวัดบึงกาฬ - วีเอชเอฟ ช่อง 8  ***จังหวัดอุบลราชธานี - วีเอชเอฟ ช่อง 12  ***จังหวัดสกลนคร - วีเอชเอฟ ช่อง 11  ***จังหวัดนครพนม - วีเอชเอฟ ช่อง 8  ***จังหวัดมุกดาหาร - วีเอชเอฟ ช่อง 2  ***จังหวัดมหาสารคาม - ยูเอชเอฟ ช่อง 53 :  ภาคตะวันออก ***จังหวัดระยอง - วีเอชเอฟ ช่อง 8  **จังหวัดตราด - วีเอชเอฟ ช่อง 5  ***จังหวัดสระแก้ว - ยูเอชเอฟ ช่อง 50  ***เมืองพัทยา จังหวัดชลบุรี - ยูเอชเอฟ ช่อง 50 ภาคตะวันตก ***จังหวัดตาก - วีเอชเอฟ ช่อง 12  **จังหวัดกาญจนบุรี - ยูเอชเอฟ ช่อง 48  ***จังหวัดประจวบคีรีขันธ์ - วีเอชเอฟ ช่อง 8	 ***อำเภอหัวหิน - ยูเอชเอฟ ช่อง 55 ภาคใต้ **จังหวัดระนอง - วีเอชเอฟ ช่อง 7  ***จังหวัดภูเก็ต - วีเอชเอฟ ช่อง 7 (เว็บไซต์)  *จังหวัดสงขลา - วีเอชเอฟ ช่อง 6  **จังหวัดยะลา - วีเอชเอฟ ช่อง 7  ***จังหวัดสุราษฎร์ธานี - วีเอชเอฟ ช่อง 8  **จังหวัดนครศรีธรรมราช - วีเอชเอฟ ช่อง 7 (เว็บไซต์) เก็บถาวร 2020-10-21 ที่ เวย์แบ็กแมชชีน  *จังหวัดพังงา - วีเอชเอฟ ช่อง 4  *จังหวัดชุมพร - วีเอชเอฟ ช่อง 3  **จังหวัดสตูล - ยูเอชเอฟ ช่อง 51  ***จังหวัดตรัง - ยูเอชเอฟ ช่อง 50  
* เฟสที่ 1 (1 สิงหาคม พ.ศ. 2560)
** เฟสที่ 2 (31 ธันวาคม พ.ศ. 2560)
*** เฟสที่ 3 (16 มิถุนายน พ.ศ. 2561)
โดยการยุติการออกอากาศโทรทัศน์ระบบแอนะล็อกในเฟสที่ 3 ของช่อง 7 สี เกิดขึ้นในเวลา 00:01 น. ของวันที่ 17 มิถุนายน พ.ศ. 2561 โดยตัดเข้าสู่หน้าจอแจ้งผู้ชมซึ่งมี 2 รูปแบบ คือ แบบแรกเป็นแถบสี หรือคัลเลอร์บาร์ และข้อความแสดงการยุติออกอากาศในระบบแอนะล็อก และพื้นหลังสีฟ้า พร้อมข้อความแจ้งช่องทางการรับชมหลังจากการยุติการออกอากาศแล้ว
อัตลักษณ์ก่อนเข้ารายการ

อัตลักษณ์ก่อนเข้ารายการต่างๆ ของช่อง 7HD ตั้งแต่ พ.ศ. 2560 ถึงปัจจุบัน มีทั้งหมด 7 แบบดังนี้
รายการข่าว (ชมตัวอย่าง) : พ.ศ. 2560 - ปัจจุบัน เพลงประกอบชุด A New Channel ผู้จัดแต่งเพลงโดย Giovanni Lodigiani อัลบั้ม MusicBOX Collection 1 สังกัด Digital Juice, Inc.
ละคร, ภาพยนตร์ (ชมตัวอย่าง) : พ.ศ. 2560 - ปัจจุบัน เพลงประกอบชุด Fantasy ผู้จัดแต่งเพลงโดย Yotam Rosenbaum อัลบั้ม MusicBOX Collection 2 สังกัด Digital Juice, Inc.
รายการสารคดี, สาระน่ารู้ (ชมตัวอย่าง) : พ.ศ. 2560 - ปัจจุบัน เพลงประกอบชุด Joyful Escape ผู้จัดแต่งเพลงโดย Alex Davis อัลบั้ม MusicBOX Collection 1 สังกัด Digital Juice, Inc.
รายการกีฬา (ชมตัวอย่าง) : พ.ศ. 2560 - ปัจจุบัน เพลงประกอบชุด Vertical Descent ผู้จัดแต่งเพลงโดย Darren Corlew อัลบั้ม MusicBOX Collection 3 สังกัด Digital Juice, Inc.
รายการสำหรับเด็ก (ชมตัวอย่าง) : พ.ศ. 2560 - ปัจจุบัน เพลงประกอบชุด Fun For A Day ผู้จัดแต่งเพลงโดย Eric Palmer อัลบั้ม MusicBOX Collection 2 สังกัด Digital Juice, Inc.
รายการวาไรตี้ (ชมตัวอย่าง) : พ.ศ. 2560 - ปัจจุบัน เพลง Happiness ของ 7olek
รายการประกวดรางวัล (ชมตัวอย่าง) : พ.ศ. 256x - ปัจจุบัน เพลง Lunar Bounce ของ Jigiröt
ประเภทรายการ > รายการข่าวและเหตุการณ์ปัจจุบัน

บทความหลัก: ข่าวช่อง 7HD
ช่อง 7HD จัดตั้งฝ่ายข่าวขึ้น พร้อมกับการเปิดดำเนินงานของสถานีฯ มีบทบาทในการเผยแพร่ข้อมูลข่าวสาร ทางวิทยุโทรทัศน์ ด้วยการนำเสนอข้อมูลข่าวสารสู่ประชาชน อย่างรวดเร็ว ฉับไว และเที่ยงตรง ปัจจุบัน รายการข่าวของช่อง 7 ที่นิยมเรียกกันว่า ข่าวเด็ดเจ็ดสี (หรือชื่อ ข่าว 7HD ในปัจจุบัน) นำเสนอข่าวสาร แบบเกาะติดสถานการณ์ตลอดทั้งวัน ผ่านช่วง เช้าข่าว 7 สี ห้องข่าวภาคเที่ยง ข่าวภาคค่ำ ข่าวเด็ดภาคดึก รวมถึงข่าวสั้น ซึ่งทำหน้าที่กระจกเงา สะท้อนวิถีชีวิตและสภาพปัญหา ของประชาชนในทั่วทุกภาคของประเทศ ผ่านรายงานข่าวต่าง ๆ ตลอดจนช่วงสะเก็ดข่าว และภาพกีฬามันมันส์ในข่าวภาคค่ำ ซึ่งล้วนแต่มีเอกลักษณ์ของตนเอง ทั้งยังได้รับความนิยมจากผู้ชม
ตลอดระยะเวลาประมาณ 40 ปีที่ผ่านมา ฝ่ายข่าวของสถานีฯ เก็บรักษาและรวบรวมแฟ้มข่าวในประเทศ และแฟ้มภาพเคลื่อนไหว (วิดีโอ) ข่าวในประเทศ อันมีคุณค่าไว้เป็นจำนวนมาก มีระบบการจัดเก็บและดูแลรักษาอย่างถูกต้องตามมาตรฐาน จนมีการก่อตั้ง "ศูนย์ข้อมูลทางโทรทัศน์" ของสถานีฯ ขึ้นเพื่อให้บริการแฟ้มข่าว และแฟ้มภาพข่าวดังกล่าว แก่สถานีโทรทัศน์และสำนักข่าวต่างประเทศด้วย นอกจากนี้ ทางสถานีฯ ยังริเริ่มจัดตั้งศูนย์ข่าวภูมิภาคขึ้น โดยมีอุปกรณ์เทคโนโลยีอันทันสมัยครบครัน เพื่อรายงานข่าวสารและเหตุการณ์สำคัญต่างๆ ในแต่ละภูมิภาค เพื่อให้ผู้ชมทั่วประเทศรับชมได้พร้อมกัน ทั้งนี้ ตั้งแต่วันที่ 19 เมษายน พ.ศ. 2553 ข่าวภาคค่ำทั้งสองช่วง เริ่มนำเสนอข่าวและใช้ฉากข่าวรูปแบบใหม่ ซึ่งผลิตขึ้นด้วยระบบเวอร์ชวลสตูดิโอ พร้อมทั้งเปลี่ยนไตเติลข่าวภาคต่างๆ, กราฟิกหัวข้อข่าว และข่าวแถบตัววิ่ง ส่วนจิงเกิลประกอบข่าวภาคค่ำ ยังคงเป็นเพลงเดิมซึ่งใช้มาตั้งแต่ พ.ศ. 2544
โดยทั้งฝ่ายข่าวส่วนกลาง และศูนย์ข่าวภูมิภาค ต่างประกอบไปด้วยผู้ประกาศข่าวซึ่งมีชื่อเสียงหลายคน เช่น จักรพันธุ์ ยมจินดา, ศันสนีย์ นาคพงศ์, พิษณุ นิลกลัด, ศศินา วิมุตตานนท์, จรณชัย ศัลยพงษ์, ศุภรัตน์ นาคบุญนำ, พิสิทธิ์ กีรติการกุล, นิลาวัณย์ พาณิชย์รุ่งเรือง, เอกชัย นพจินดา, วีรศักดิ์ นิลกลัด, ศรสวรรค์ ภู่วิจิตร, อดิสรณ์ พึ่งยา, สุฐิตา ปัญญายงค์, เกณฑ์สิทธิ์ กันธจันทร์, ช่อฟ้า เหล่าอารยะ, กฤษดา นวลมี, ภัทร จึงกานต์กุล, เหมือนฝัน ประสานพานิช, ศรีสุภางค์ ธรรมาวุธ, นารากร ติยายน, อนุวัต เฟื่องทองแดง, ศจี วงศ์อำไพ, ณัชฐพงศ์ มูฮำหมัด, ชัยอนันต์ ปันชู เป็นต้น และผู้สื่อข่าวคุณภาพ ซึ่งรายงานข่าวต่างๆ ภายใต้แนวนโยบายเชิงวิสัยทัศน์ ในอันที่จะรายงานข่าวอย่างรวดเร็ว ฉับไว และเที่ยงตรง เป็นข่าวยอดนิยม มีเอกลักษณ์โดดเด่นเป็นของตนเอง ตลอดจนสะท้อนเรื่องราวหรือปัญหาต่างๆ จากมุมมองของประชาชนทั่วไป
อนึ่ง ช่วงเดือนตุลาคม ปี พ.ศ. 2532 ฝ่ายข่าวช่อง 7 สี ถือเป็นสถานีแห่งแรกที่ริเริ่มการถ่ายทอดการรายงานความเคลื่อนไหวข้อมูลซื้อขายหลักทรัพย์ในตลาดหลักทรัพย์แห่งประเทศไทย ผ่านการรายงานสดจากห้องค้าหลักทรัพย์ที่อาคารสินธร ถนนวิทยุ ตลอดเวลาทำการตลาดหลักทรัพย์ฯ และมีเชื้อเชิญนักวิเคราะห์หลักทรัพย์มาร่วมประเมินสถานการณ์ตลาดหุ้นด้วย
ประเภทรายการ > ละครโทรทัศน์

บทความหลัก: รายชื่อละครโทรทัศน์ทางช่อง 7HD
ช่อง 7HD ถือเป็นผู้นำของการนำเสนอรายการละครโทรทัศน์ในประเทศไทย โดยเริ่มต้นด้วยการนำเสนอละครพื้นบ้านในช่วงเช้าวันสุดสัปดาห์ จนกระทั่งเปลี่ยนแปลงมาเป็น การนำบทประพันธ์ของนักเขียนชื่อดัง ตลอดจนบทละครที่เขียนขึ้นใหม่ มาสร้างเป็นละครเพื่อนำเสนอในช่วงเวลาไพรม์ไทม์ 20.30 น. ช่วงเย็นประมาณ 18.30 น. ภายหลังได้มีละครเยาวชนเพิ่มอีกในเวลา 18.00 น. และมีเวลาของละครซิตคอมในวันเสาร์-อาทิตย์ เวลา 09.00 น. และเวลา 13.00 น. นอกจากนี้ ก่อนออกอากาศละครภาคเย็นและภาคค่ำ ยังมีข้อความแสดงคำเตือนเรื่องลิขสิทธิ์ เป็นสถานีฯ แรกด้วย
ประเภทรายการ > รายการกีฬาและถ่ายทอดการแข่งขันกีฬา

บทความหลัก: แชมป์กีฬา 7HD
ช่อง 7HD  ริเริ่มกระตุ้นให้ชาวไทย สนใจในกีฬาต่างๆ ด้วยการบุกเบิกถ่ายทอดสด และบันทึกการแข่งขันกีฬาที่สำคัญ ทั้งระดับชาติ และระดับนานาชาติ กล่าวคือ ฟุตบอลโลก, ฟุตบอลคอนเฟเดอเรชันส์, ฟุตบอลชิงแชมป์แห่งชาติยุโรป, ฟุตบอลชิงแชมป์แห่งเอเชีย, ฟุตบอลชิงแชมป์แห่งอาเซียน, ฟุตบอลชิงแชมป์สโมสรโลก, ฟุตบอลยูฟ่าแชมเปียนส์ลีก, ฟุตบอลยูฟ่าซูเปอร์คัพ, ฟุตบอลพรีเมียร์ลีก, ฟุตบอลเอฟเอคัพ, ฟุตบอลลีกคัพ, ฟุตบอลยุโรป, เทนนิสแกรนด์สแลม, เทนนิสมาสเตอร์ซีรีส์, เทนนิสเอทีพีทัวร์, เทนนิสดับเบิลยูทีเอทัวร์, กอล์ฟเมเจอร์, กอล์ฟยูเอสพีจีเอ, กอล์ฟแอลพีจีเอ, กอล์ฟไรเดอร์คัพ, มวยสากลชิงแชมป์โลก เป็นต้น
แชนแนลเซเว่น บันเทิงเจ็ดสี

| --- | --- |
หมวดหมู่: รายการโทรทัศน์
นิตยสารราย: รายเดือน
ฉบับแรก: 1 ธันวาคม พ.ศ. 2558
ประเทศ: ไทย
แชนแนลเซเว่น บันเทิงเจ็ดสี (อังกฤษ: Channel 7 Magazine) นิตยสารแบบรายเดือนจากช่อง 7HD ภายใต้การดูแลของมีเดีย สตูดิโอ
ซึ่งฉบับปฐมฤกษ์ออกวางแผงเมื่อวันที่ 1 ธันวาคม พ.ศ. 2558 โดยนิตยสารฉบับนี้ได้รวบรวมข่าวสาร เบื้องหลังกองละคร และบทสัมภาษณ์รวมถึงภาพถ่ายดาราในสังกัดช่อง 7 จนถึงปี พ.ศ. 2560 ได้ยุติการผลิตลง
ก่อนหน้านั้นเมื่อปี พ.ศ. 2523 ทางช่อง 7 ได้เคยผลิตนิตยสารแนวเดียวกัน ออกมาจนถึงปี พ.ศ. 2539 จึงได้ยุติการผลิตไป
ดูเพิ่ม

รายชื่อละครโทรทัศน์ทางช่อง 7HD
ข่าวช่อง 7HD
7 สีคอนเสิร์ตออนทัวร์
มวยไทย 7 สี
มิสไทยแลนด์เวิลด์
แชมป์กีฬา 7HD
ช่อง 3 เอชดี
ททบ.5 เอชดี
ช่อง 9 เอ็มคอตเอชดี
เอ็นบีที 2 เอชดี
สถานีโทรทัศน์ไทยพีบีเอส
แหล่งข้อมูลอื่น

เว็บไซต์ทางการ
ประกาศเตือนการใช้ เครื่องหมายสัญลักษณ์ สถานีโทรทัศน์สีกองทัพบกช่อง 7 เก็บถาวร 2006-12-20 ที่ เวย์แบ็กแมชชีน
| ด ค ก สถานีโทรทัศน์ภาคพื้นดินระบบแอนะล็อกในประเทศไทย |
| --- | --- |
สถานีโทรทัศน์ในอดีต:  สถานีโทรทัศน์ไทยทีวีช่อง 4 บางขุนพรหม (4)  สถานีวิทยุโทรทัศน์กองทัพบกช่อง 5 (5)  สถานีโทรทัศน์สีกองทัพบกช่อง 7 (7)  สถานีโทรทัศน์โมเดิร์นไนน์ (9)  สถานีวิทยุโทรทัศน์แห่งประเทศไทย (11)  สถานีโทรทัศน์ไอทีวี (26/29)  สถานีโทรทัศน์ทีไอทีวี (29)  สถานีโทรทัศน์ไทยพีบีเอส (29)  สถานีวิทยุโทรทัศน์ไทยทีวีสีช่อง 3 (3/32) 
องค์กรที่เกี่ยวข้อง:  คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ  กรมประชาสัมพันธ์  บริษัท อสมท จำกัด (มหาชน)  องค์การกระจายเสียงและแพร่ภาพสาธารณะแห่งประเทศไทย  โทรทัศน์รวมการเฉพาะกิจแห่งประเทศไทย  สมาคมนักข่าววิทยุและโทรทัศน์ไทย 
ข้อมูลเพิ่มเติม:  NBT ส่วนภูมิภาค  การจัดระดับรายการ  ผังรายการ  ภาพทดสอบ  นิตยสารรายการโทรทัศน์  การถ่ายทอดโทรทัศน์  การยุติการออกอากาศโทรทัศน์ระบบแอนะล็อกในประเทศไทย
แบล็กพิงก์
ความเป็นศิลปิน

แนวเพลงของแบล็กพิงก์เป็นแนวอีดีเอ็มและป็อปโดยพื้นฐาน ควบคู่กับองค์ประกอบของฮิปฮอปและแทร็ป ขณะเดียวกันก็รวมแนวเพลงอื่น ๆ อย่างอาร์แอนด์บี, อาหรับ, บัลลาด, ดิสโก และร็อก เพลงหลายเพลงของวงมักจะนำเสนอเสียงเบสดรอปอยู่บ่อยครั้ง โดยเฉพาะอย่างยิ่งก่อนเข้าท่อนคอรัส ซึ่งนักวิจารณ์ดนตรีมองว่าเป็นเสียงที่มีลักษณะเฉพาะของวง เนื้อหาในเพลงส่วนใหญ่เกี่ยวกับความเป็นอิสระ พลังของผู้หญิง การเลิกรา และความสัมพันธ์ที่เป็นพิษเช่นเดียวกับความรักในฤดูร้อน
อิทธิพลของวง

แบล็กพิงก์ได้สร้างอิทธิพลต่อวงการเคป็อปไปทั่วโลกและได้รับการกล่าวถึงว่าเป็น "เกิร์ลกรุปที่ยิ่งใหญ่ที่สุดในโลก" "กลุ่มดนตรีหญิงเคป็อปที่ยิ่งใหญ่ที่สุด" และ "ราชินีเคป็อป" ในเกาหลีใต้ นิตยสาร ฟอบส์ จัดอันดับให้แบล็กพิงก์เป็น "ผู้ทรงอิทธิพลในเกาหลี" อันดับหนึ่ง ประจำปี 2019 อันดับที่สามในปี 2020 และอันดับที่สองในปี 2021 สื่อต่างประเทศหลายแห่งอย่างเช่น ฟอบส์, บิลบอร์ด และ เดอะฮอลลีวูดรีพอตเตอร์ ต่างยอมรับถึงความนิยมของวงและผลงานของพวกเธอที่เผยแพร่กระแสเกาหลีไปทั่วโลก เจฟฟ์ เบนจามิน จากนิตยสาร โรลลิงสโตน ได้กล่าวว่าแบล็กพิงก์คือข้อยกเว้นสำหรับแนวคิดที่ว่าศิลปินเคป็อปที่ประสบความสำเร็จมากที่สุดในสหรัฐ คือ บอยแบนด์ วงยังได้รับเครดิตให้เป็นหนึ่งในสองศิลปินผู้ขับเคลื่อนอุตสาหกรรมดนตรีเกาหลี จากสมาพันธ์ผู้ผลิตสิ่งบันทึกเสียงระหว่างประเทศ (IFPI) แบล็กพิงก์ปรากฏอยู่ในรายชื่อผู้ทรงอิทธิพลหลายรายการและเป็นเกิร์ลกรุปวงแรกที่ติดโผ "ผู้ทรงอิทธิพลที่มีอายุไม่เกิน 30 ปีของฟอบส์" พวกเธอยังเป็นหนึ่งใน 100 บุคคลดาวรุ่งที่กำลังกำหนดอนาคตของโลกประจำปี 2019 ของนิตยสาร ไทม์ และได้รับการกล่าวถึงว่าเป็น "ผู้สร้างปรากฏการณ์ใหม่ของศิลปินเกาหลีที่ก้าวข้ามอุปสรรคทางภาษาไปสู่การแสดงบนเวทีระดับโลก" เมื่อพวกเธอกลายเป็นเกิร์ลกรุปเคป็อปวงแรกที่ได้แสดงในเทศกาลโคเชลลา เช่นเดียวกับ บลูมเบิร์ก จัดให้แบล็กพิงก์เป็น "ศิลปินที่ยิ่งใหญ่ที่สุดในโลก" ประจำเดือนตุลาคม 2020 ทำให้พวกเธอเป็นศิลปินเกาหลีวงแรกที่ทำได้ นิตยสาร พีเพิล จัดให้แบล็กพิงก์อยู่ในรายชื่อ "สตรีที่เปลี่ยนแปลงอุตสาหกรรมดนตรี" และยังเป็นเกิร์ลกรุปวงที่สามในประวัติศาสตร์ที่ได้ขึ้นปกนิตยสาร โรลลิงสโตน ถัดจากสไปซ์เกิลส์และเดสทินีส์ไชลด์
แบล็กพิงก์มีผู้ติดตามจำนวนมากบนสื่อสังคมและแพลตฟอร์มสตรีมมิง พวกเธอกลายเป็นวงดนตรีที่มีผู้ติดตามมากที่สุดบนยูทูบเมื่อเดือนกันยายน 2019 ศิลปินหญิงที่มีผู้ติดตามมากที่สุดบนยูทูบเมื่อเดือนกรกฎาคม 2020 และกลายเป็นศิลปินที่มีผู้ติดตามมากที่สุดเมื่อเดือนกันยายน 2021 โดยมีผู้ติดตามมากกว่า 73 ล้านคน ณ เดือนเมษายน 2022 สมาชิกของแบล็กพิงก์ยังเป็นบุคคลที่มียอดผู้ติดตามสูงที่สุดบนอินสตาแกรมในเกาหลีใต้ อันดับหนึ่ง สอง สาม และสี่ คือ ลิซ่า, เจนนี, จีซู และโรเซ ตามลำดับ รวมถึงเกิร์ลกรุปที่มียอดผู้ติดตามมากที่สุดในสปอติฟายเมื่อเดือนพฤศจิกายน 2019 ในเดือนกันยายน 2022 วงมีผู้ติดตามมากกว่า 31 ล้านคน
กิจกรรมอื่น ๆ > โฆษณา

ภายในสามสัปดาห์แรกของการเปิดตัว แบล็กพิงก์เป็นรองเพียงวงเอ็กโซ ของศิลปินเคป็อปผู้ทรงอิทธิพลในเดือนสิงหาคม จากการวิเคราะห์ของสถาบันวิจัยธุรกิจเกาหลี จากการศึกษาอีกกลุ่มเป้าหมายหนึ่งในหัวข้อ "เกิร์ลกรุปหญิงที่มีมูลค่าแบรนด์สูงที่สุดประจำเดือนกันยายน" ในปี 2016 แบล็กพิงก์อยู่ในอันดับ 1 แซงวงไอโอไอและทไวซ์
ในเกาหลีใต้ แบล็กพิงก์เป็นทูตตราสินค้าหรือโฆษกให้บริษัทชุดกีฬา อาดิดาส โรงแรมและรีสอร์ท พาราไดซ์ซีตี เลนส์สัมผัสยี่ห้อ โอเลนส์ และผลิตภัณฑ์ดูแลเส้นผมยี่ห้อ มีซ็องแซน ในเดือนกรกฎาคม 2018 และเดือนสิงหาคม 2020 วงอยู่อันดับหนึ่งในรายชื่อศิลปินที่มีมูลค่าแบรนด์สูงที่สุดจากการวิเคราะห์ของสถาบันวิจัยธุรกิจเกาหลี ทำให้พวกเธอเป็นกลุ่มศิลปินหญิงวงแรกที่ทำได้ ในเดือนพฤษภาคม 2017 แบล็กพิงก์เป็นทูตประชาสัมพันธ์ให้ด่านศุลกากรหลักอินช็อน โดยป้ายโฆษณาและวิดีโอที่มีภาพของพวกเธอจะทักทายนักท่องเที่ยวชาวต่างชาติที่ท่าอากาศยานนานาชาติอินช็อน ในเดือนเมษายน 2018 แบล็กพิงก์โฆษณาให้น้ำอัดลม สไปรต์ ในเดือนมกราคม 2019 วงเป็นหน้าตาให้กับธนาคารอูรี และยังได้ร่วมงานกับพูมาและรีบอค ไปจนถึงหลุยส์ วิตตองและดียอร์ เครื่องสำอางมูนช็อต กระเป๋าเซนต์สกอตต์ลอนดอน และห้างสรรพสินค้า ชิบูยะ 109 แบล็กพิงก์ยังออกสินค้าร่วมกับโตเกียวเกิลส์คอลเลกชันและเซซิลแม็กบีในญี่ปุ่นอีกด้วย
กิจกรรมอื่น ๆ > การกุศล

ในเดือนธันวาคม 2018 แบล็กพิงก์บริจาคเงินที่ได้จากแอลสไตล์อะวอดส์ 2018 จำนวน 20 ล้านวอนให้กับผู้มีรายได้น้อยและครอบครัวเลี้ยงเดี่ยวในเกาหลีใต้ ในเดือนเมษายน 2019 แบล็กพิงก์บริจาคเงิน 40 ล้านวอนให้แก่สมาคมช่วยเหลือผู้ประสบภัยแห่งเกาหลีใต้ เพื่อช่วยเหลือผู้เคราะห์ร้ายในเหตุการณ์ไฟไหม้ที่ซกโช
รางวัลและความสำเร็จ

บทความหลัก: รายชื่อรางวัลและการเสนอชื่อที่แบล็กพิงก์ได้รับ
แบล็กพิงก์ได้รับรางวัลพีเพิลส์ชอยซ์อะวอดส์ 3 รางวัล รางวัลทีนชอยซ์อะวอดส์ 1 รางวัล รางวัลเอ็มทีวีวิดีโอมิวสิกอะวอดส์ 1 รางวัล  รางวัลแกออนชาร์ตมิวสิกอะวอดส์ 9 รางวัล รางวัลโกลเดนดิสก์อะวอดส์ 6 รางวัล รางวัลเมลอนมิวสิกอะวอดส์ 5 รางวัล รางวัลเอ็มเน็ตเอเชียนมิวสิกอะวอดส์ 8 รางวัล รางวัลโซลมิวสิกอะวอดส์ 2 รางวัล และบันทึกไว้ในบันทึกสถิติโลกกินเนสส์ 6 หัวข้อ
ในเดือนมกราคม 2019 มิวสิกวิดิโอเพลง "ตู-ดู ตู-ดู" กลายเป็นมิวสิกวิดีโอของกลุ่มดนตรีสัญชาติเกาหลีใต้ที่มียอดผู้ชมสูงสุดในยูทูบ และเป็นมิวสิกวิดีโอของกลุ่มดนตรีเคป็อปตัวแรกที่มียอดผู้ชมถึง 1 พันล้านครั้งในเดือนพฤศจิกายน 2019 "ฮาวยูไลก์แดต" ทำลายสถิติของบันทึกสถิติโลกกินเนสส์มากมาย รวมถึงวิดีโอที่มีการรับชมบนยูทูบมากที่สุดภายใน 24 ชั่วโมง (ด้วยยอดวิว 86.3 ล้านครั้ง) และวิดีโอที่มีผู้ชมมากสุดในรอบปฐมทัศน์ (มียอดผู้ชมอยู่ที่ 1.66 ล้านคน) ในปี 2021 แบล็กพิงก์ทำสถิติในบันทึกสถิติโลกกินเนสส์เป็นครั้งที่หก ในหัวข้อ "วงดนตรีที่มีผู้ติดตามมากที่สุดบนยูทูบ" โดยมีผู้ติดตามถึง 70 ล้านคนในเดือนพฤศจิกายน
ในปี 2020 ซีเจ อีแอนด์เอ็มยกให้แบล็กพิงก์เป็นหนึ่งใน "2020 Visionary" เนื่องจากเป็นแรงบันดาลใจให้กับสาธารณชนทั่วโลกด้วยการบุกเบิกวัฒนธรรมสมัยนิยมของเกาหลี
สมาชิก

จีซู (지수) – นักร้อง
เจนนี (제니) – แร็ปเปอร์ นักร้อง
โรเซ (로제) – นักร้อง นักเต้น
ลิซ่า (리사) – นักเต้น แร็ปเปอร์ นักร้อง
ผลงานเพลง

บทความหลัก: ผลงานเพลงของแบล็กพิงก์
สตูดิโออัลบั้ม
ดิอัลบั้ม (2020)
บอร์นพิงก์ (2022)
ผลงานการแสดง

บทความหลัก: ผลงานวีดิทัศน์ของแบล็กพิงก์
แบล็กพิงก์เฮาส์ (2018, วีไลฟ์ / ยูทูบ / เจทีบีซี 2)
เฟ้นหาดาววายจี (2018, เน็ตฟลิกซ์)
แบล็กพิงก์เอ็กซ์สตาร์โรด (2018, วีไลฟ์)
แบล็กพิงก์ไดอารี (2019, วีไลฟ์ / ยูทูบ)
24/365 วิธแบล็กพิงก์ (2020, ยูทูบ)
แบล็กพิงก์: ไลต์อัพเดอะสกาย (2020, เน็ตฟลิกซ์)
แบล็กพิงก์: เดอะมูวี (2021)
บอร์นพิงก์เมมโมรีส์ (2022, ยูทูบ)
ทัวร์คอนเสิร์ต

บทความหลัก: รายชื่อการแสดงสดของของแบล็กพิงก์
แบล็กพิงก์เจแปนพรีเมียมเดบิวต์โชว์เคส (2017)
แบล็กพิงก์อะรีนาทัวร์ (2018)
อินยัวร์แอเรียเวิลด์ทัวร์ (2018–2020)
ไลฟ์สตรีมคอนเสิร์ต: เดอะโชว์ (2021)
บอร์นพิงก์เวิลด์ทัวร์ (2022–2023)
แบล็กพิงก์ 2025 เวิลด์ทัวร์ (2025–2026)
เชิงอรรถ

↑  ปรากฏตัวในตอนแรก
แหล่งข้อมูลอื่น

เว็บไซต์ทางการ (ในภาษาเกาหลีและอังกฤษ)
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  นอร์เวย์  ฝรั่งเศส  BnF data  กาตาลุญญา  เยอรมนี  สหรัฐ  เช็กเกีย  เกาหลี 
ศิลปิน:  มิวสิกเบรนซ์ 
อื่น ๆ:  IdRef 
สัญลักษณ์อย่างเป็นทางการของแบล็กพิงก์
แบล็กพิงก์แสดงเพลง "เพลย์อิงวิทไฟร์" ในงานเมลอนมิวสิกอะวอดส์ 2016 เมื่อวันที่ 9 พฤศจิกายน 2016
แบล็กพิงก์แสดงเพลง "แอสอิฟอิตส์ยัวร์ลาสต์" ในงานเทศกาลดนตรีเกาหลี ซึ่งจัดขึ้นเมื่อวันที่ 1 ตุลาคม 2017
แบล็กพิงก์ที่โซลมิวสิกอะวอดส์ ปี 2018
แบล็กพิงก์ในงานแจกลายเซ็นอัลบั้ม สแควร์อัป ที่เอเคพลาซาในบุนดัง เมื่อวันที่ 24 มิถุนายน 2018
แบล็กพิงก์แสดงอินยัวร์แอเรียเวิลด์ทัวร์ ในอัมสเตอร์ดัม ปี 2019
แบล็กพิงก์ในเดือนตุลาคม 2020
แบล็กพิงก์แสดงในลอนดอน สำหรับบอร์นพิงก์เวิลด์ทัวร์ ในเดือนธันวาคม 2022
แบล็กพิงก์แสดงในเทศกาลโคเชลลา 2023
แฟนคลับขณะเชียร์คอนเสิร์ตเคียวเซระโดมของแบล็กพิงก์ ในโอซากะในเดือนธันวาคม 2018
โรงเรียนทุ่งสง

| โรงเรียนทุ่งสง |
| --- | --- |
Thungsong School

ที่ตั้ง
เลขที่ 44 หมู่ 2 ถนนทุ่งสง - นครศรีธรรมราช ตำบลถ้ำใหญ่ อำเภอทุ่งสง จังหวัดนครศรีธรรมราช 80110
ข้อมูล
ชื่ออื่น: ท.ส. (TS)
ประเภท: โรงเรียนรัฐบาล โรงเรียนมัธยมศึกษาขนาดใหญ่พิเศษ
สถาปนา: 23 สิงหาคม 2486 (2486-08-23)  (81 ปี 183 วัน)
หน่วยงานกำกับ: สำนักงานเขตพื้นที่การศึกษามัธยมศึกษานครศรีธรรมราช, สำนักงานคณะกรรมการการศึกษาขั้นพื้นฐาน, กระทรวงศึกษาธิการ
รหัส: 1080210804   - รหัส Smis 8 หลัก : 80022006   - รหัส Obec 6 หลัก : 210804
ผู้อำนวยการ: ดร.สันติกร รักสองหมื่น
ครู/อาจารย์: 129 คน 2567
ระดับปีที่จัดการศึกษา: มัธยมศึกษาปีที่ 1-6
จำนวนนักเรียน: 2,685 คน  2567
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน    ภาษาไทย   ภาษาอังกฤษ   ภาษาจีน   ภาษาเกาหลี 
สี:    ม่วง-ขาว สีม่วง หมายถึง ความเจริญเติบโต ชัยชนะ สีขาว หมายถึง ความบริสุทธิ์, ความสุภาพ, ความซื่อตรง 
คำขวัญ: รักษาความดี  สร้างไมตรี  มีชีวิตอยู่เพื่องาน  รกฺขาม อตฺตโน สาธุ  (พึงรักษาความดีของตนไว้)  
เพลง: มาร์ชโรงเรียนทุ่งสง
เว็บไซต์: www.thungsong.ac.th
ดอกไม้ประจำโรงเรียน - ดอกอินทนิล
โรงเรียนทุ่งสง เป็นโรงเรียนมัธยมศึกษา สังกัดสำนักงานเขตพื้นที่การศึกษามัธยมศึกษานครศรีธรรมราช ก่อตั้งเมื่อวันที่ 23 สิงหาคม พ.ศ. 2486 ปัจจุบันเป็นโรงเรียนขนาดใหญ่พิเศษ มีเนื้อที่ 54 ไร่ ตั้งอยู่ ณ เลขที่ 44 หมู่ 2 ถนนทุ่งสง - นครศรีธรรมราช ตำบลถ้ำใหญ่ อำเภอทุ่งสง จังหวัดนครศรีธรรมราช
ได้รับรางวัลสถานศึกษารางวัลพระราชทาน ระดับมัธยมศึกษาขนาดใหญ่ ประจำปีการศึกษา 2524 และ 2563
โรงเรียนเปิดสอนทั้งระดับมัธยมศึกษาตอนต้น (ช่วงชั้นที่ 3) และ ระดับมัธยมศึกษาตอนปลาย (ช่วงชั้นที่ 4) เป็นโรงเรียนโครงการร่วมโรงเรียนกีฬาจังหวัดนครศรีธรรมราช (โครงการร่วมระหว่างกรมพลศึกษากับกรมสามัญศึกษา) และเป็นโรงเรียนหน่วยเบิกเงินจากคลังจังหวัดนครศรีธรรมราช อำเภอทุ่งสง
โรงเรียนทุ่งสงมีอาคารถาวร 7 หลัง จำนวนห้องเรียน 37 ห้อง ห้องพิเศษ 25 ห้อง ห้องบริการ 15 ห้อง โรงพลศึกษา-หอประชุม 1 หลัง อาคารเอนกประสงค์ 1 หลัง โรงฝึกงานช่างอุตสาหกรรม 2 หลัง คหกรรม 1 หลัง และ อาคาร IT เฉลิมพระเกียรติ 1 หลัง
ทำเนียบผู้บริหาร

ตั้งแต่เริ่มก่อตั้ง จนถึงปัจจุบัน โรงเรียนทุ่งสง มีผู้บริหาร 15 ท่าน ดังนี้
| ลำดับที่ | รายนาม | ตำแหน่ง | เริ่มวาระ | สิ้นสุดวาระ |
| --- | --- | --- | --- | --- |
| 1 | นายสิริ รัตนะรัตน | รักษาการแทนครูใหญ่ | พ.ศ. 2486 | พ.ศ. 2487 |
| 2 | นายคิด เลิศศิริก้องสมุท | ครูใหญ่ | พ.ศ. 2487 | พ.ศ. 2487 |
| 3 | นายเอก วัฒนกุล | ครูใหญ่ | พ.ศ. 2491 | พ.ศ. 2495 |
| 4 | นายแพ แสงพลสิทธิ์ | ครูใหญ่ | พ.ศ. 2495 | พ.ศ. 2498 |
| 5 | นายสวัสดี ณ พัทลุง | ครูใหญ่ | พ.ศ. 2498 | พ.ศ. 2507 |
| 6 | นายพินิจ นุ่นพันธ์ | ครูใหญ่ | พ.ศ. 2507 | พ.ศ. 2519 |
| 7 | นายศุภมน เสาหฤทวงศ์ | ผู้อำนวยการ | พ.ศ. 2519 | พ.ศ. 2531 |
| 8 | นายไสว คงสวัสดิ์ | ผู้อำนวยการ | พ.ศ. 2531 | พ.ศ. 2535 |
| 9 | นายสกนธ์ ไชยกาญจน์ | ผู้อำนวยการ | พ.ศ. 2535 | พ.ศ. 2543 |
| 10 | นายสุรพล หอมหวล | ผู้อำนวยการ | พ.ศ. 2543 | พ.ศ. 2547 |
| 11 | นายจำเริญ รัตนบุรี | ผู้อำนวยการ | พ.ศ. 2547 | พ.ศ. 2554 |
| 12 | นายสนั่น พลรัฐธนาสิทธิ์ | ผู้อำนวยการ | พ.ศ. 2554 | พ.ศ. 2558 |
| 13 | นายสุนันท์ กลับขันธ์ | ผู้อำนวยการ | พ.ศ. 2558 | พ.ศ. 2563 |
| 14 | นายนราวุธ สุจิตะพันธ์ | ผู้อำนวยการ | พ.ศ. 2563 | พ.ศ. 2567 |
| 15 | ดร.สันติกร รักสองหมื่น | ผู้อำนวยการ | พ.ศ. 2567 | ปัจจุบัน |